|  |  |  |
| --- | --- | --- |
|  | **JAVNA USTANOVA ‘PARK PRIRODE MEDVEDNICA’**T +385 (0)1 45 86 317F +385 (0)1 45 86 318E info@pp-medvednica.hr  | W [www.pp-medvednica.hr](http://www.pp-medvednica.hr) A Bliznec 70, 10000 Zagreb, HrvatskaIBAN HR 2723600001101373774OIB 59832224817RKP: 23497 |

Javna ustanova Park prirode Medvednica

Broj RKP-a: 23497

Sjedište: Bliznec 70, Zagreb

Matični broj: 1463080

OIB: 59832224817

Razina: 11

Razdjel : 078

Šifra djelatnosti: 9104 Djelatnost botaničkih i zooloških vrtova i prirodnih rezervata

Šifra grada: 133

Šifra županije: 21

**Bilješke uz financijske izvještaje**

**za razdoblje: 1. siječnja 2024. – 31. prosinca 2024. godine**

Javna ustanova Park Prirode Medvednica (u daljnjem tekstu Ustanova) osnovana je 1998. godine, a Park je proglašen 1981. godine. Ustanova ima sjedište na adresi Bliznec 70, Zagreb, koje se nalazi u samom Parku. Ustanova se financira iz državnog proračuna i iz vlastitih prihoda.

Ustanova je u sustavu poreza na dodanu vrijednost i prema odredbama članka 62. stavak 2. Zakona o porezu na dodanu vrijednost (NN 73/13, 148/13, 143/14, 115/16, 106/18 i 121/19, 138/20, 39/22, 113/22, 33/23, 114/23) i odredbama članka 131. stavak 1. Pravilnika o porezu na dodanu vrijednost (NN 79/13, 85/13-ispravak, 160/13, 35/14, 157/14, 130/15, 1/17, 41/17, 128/17, 1/19, 1/20, 1/21, 73/21, 41/22, 133/22, 43/23, 1/24) utvrđuje razmjerni dio podjele pretporeza za 2024. godinu u iznosu od 24% sukladno preporuci Državnog ureda za reviziju Klasa: 041-01/18-01/42, URBROJ: 613-03-19-7 od 7. svibnja 2019. godine i Odluke o utvrđivanju konačne podjele pretporeza za 2024. godinu, KLASA: 416-01/24-01/08, URBROJ:251-510-04-24-2 od 13. siječnja 2025. godine.

Vlastiti prihod Ustanove sastoji se od prodaje ulaznica za Centar za posjetitelje Medvedgrad, špilju Veternicu i rudnik Zrinski, naknada za događanja u Parku, stručnih vođenja i koncesijskih odobrenja za obavljanje gospodarskih djelatnosti na području Parka prirode Medvednica.

Ustanova na dan 31.12.2024. godine zapošljava 21 zaposlenika, čije plaće i materijalna prava su najvećim dijelom financirani iz Državnog proračuna sukladno utvrđenim limitima nadležnog ministarstva.

1. **Obrazac BIL Bilanca**

Šifra 011 Materijalna imovina – prirodna bogatstva

Tijekom 2024. godine izvršeno je ulaganje temeljem ugovora o uređenju zaštićenog kulturnog dobra „Rudarski vrt i Rudnik Zrinski“ čiju je provedbu sufinancirao Grad Zagreb i dijelom Ustanova.

Šifra 012 Nematerijalna imovina

Tijekom 2024. godine izrađen je glavni projekt arhitektonskog dijela za FN elektranu u Centru za posjetitelje Medvedgrad i dokumentacija sustava rasvjete i zvukova u špilji Veternici, financirano iz Zajedničkih sredstava parkova Hrvatske te studija izvodljivosti s analizom troškova za projekt „Šetnica Medvedgrad“ financirano od Fonda za zaštitu okoliša i energetsku učinkovitost.

Šifra 0221 Uredska oprema i namještaj

Tijekom 2024. godine nabavljena je uredska oprema i namještaj za redovno poslovanje Ustanove.

Šifra 0223 Oprema za održavanje i zaštitu

Tijekom 2024. godine izvršeno je ulaganje temeljem ugovora o uređenju zaštićenog kulturnog dobra „Rudarski vrt i Rudnik Zrinski“ čiju je provedbu sufinancirao Grad Zagreb.

Šifra 0225 Instrumenti, uređaji i strojevi

Tijekom 2024. godine izvršeno je ulaganje u instrumente za održivo upravljanje špiljom Veternicom financirano iz Zajedničkih sredstava parkova Hrvatske.

Šifra 0242 Umjetnička djela

Tijekom 2024. godine nabavljena je nova skulptura rudara za uređenje rudnika Zrinski.

Šifra 0262 Ulaganja u računalne programe

Tijekom 2024. godine izvršeno je ulaganje u računalne programe za novo nabavljena računala za potrebe redovnog poslovanja Ustanove.

Šifra 05 Dugotrajna nefinancijska imovina u pripremi

Na dan bilance 31.12.2024. godine dugotrajna nefinancijska imovina u pripremi uključuje:

* Ostale građevinske objekte u pripremi u iznosu 21.656,00 eura (radovi na ugradnji fotonaponske elektrane na Istočnom i Zapadnom palasu u Centru za posjetitelje Medvedgrad radi uštede električne energije i povećanja udjela obnovljivih izvora energije)
* Uređaje, strojeve i opremu u pripremi u iznosu 475,00 eura (grafički dizajn i pripremu ploča za uklanjanje invazivnih vrsta)
* Ostalu nefinancijsku imovinu u pripremi u iznosu 6.716,60 eura (idejni projekt, glavni i izvedbeni projekt za uređenje korita dijela potoka Bliznec).

Šifra 064 Roba za daljnju prodaju

Stanje robe za daljnju prodaju na dan 31. prosinca 2024. godine iznosi 14.600,51 eura i odnosi se na zalihu suvenira za daljnju prodaju. U odnosu na stanje 1. siječnja 2024. godine smanjeno je stanje zalihe suvenira.

Šifra 111 Novac u banci

U tablici je iskazana vrijednost stanja novca na računu i novca na računu za posebne namjene na dan 1. siječnja i 31. prosinca 2024. godine.

|  |  |  |  |  |
| --- | --- | --- | --- | --- |
| Šifra | OPIS | stanje 1. siječnja 2024 | stanje 31. prosinca 2024 | indeks |
|   | Novac na računu  | 116.864,36  | 59.358,59 | 50,7 |
|   | Novac na računu za posebne namjene | 153.448,53 | 33.126,07 | 21,5 |
| 111 | Ukupno | 270.312,89 | 92.484,66 | 34,2 |

Novac na poslovnim računima na dan 31.12.2024. godine smanjen je u odnosu na početno stanje. U početnom stanju na računu za posebne namjene uključen je prihod primljen od Grada Zagreba za uređenje zaštićenog kulturnog dobra „Rudarski vrt i Rudnik Zrinski“.

Novac na računu za posebne namjene uključuje jamstva za otklanjanje nedostataka za projekt „Poboljšanje posjetiteljskog kapaciteta u svrhu održivog upravljanja Parkom prirode Medvednica“, KK.06.1.2.01.0012.

Šifra 123 Potraživanja od zaposlenih

Potraživanja od zaposlenih na dan bilance 31. prosinca 2024. godine povećana su u odnosu na stanje 1. siječnja 2024. godine i odnosi se na potraživanje od zaposlenika za sitan novac u blagajni.

Šifra 124 Potraživanja za više plaćene poreze i doprinose

Potraživanja za više plaćene poreze i doprinose smanjena su u odnosu na stanje 1. siječnja 2024. godine i odnosi se na potraživanje za porez na dohodak po godišnjem obračunu za 2024. godinu i porez na dodanu vrijednost za studeni i prosinac 2024. godine.

Šifra 129 Ostala potraživanja

Ostala potraživanja povećana su u odnosu na stanje na dan 1. siječnja 2024. godine i uključuju potraživanja za naknade koja nadoknađuje Hrvatski zavod za zdravstveno osiguranje u iznosu od 134,53 eura (za bolovanje za njegu člana obitelji) i potraživanje za predujmove u iznosu od 2.139,30 eura.

Šifra 166 Potraživanja za prihode od prodaje proizvoda i robe te pruženih usluga i za povrat po protestiranim jamstvima

Uključuju potraživanja za prihode od prodanih suvenira, prodanih ulaznica za objekte (Centar za posjetitelje Medvedgrad, špilja Veternica i rudnik Zrinski), koncesijskih odobrenja na području Parka sukladno Zakonu o zaštiti prirode (NN br. 80/13, 15/18, 14/19, 127/19,155/23) i ostalih aktivnosti koje se naplaćuju prema cjeniku Ustanove i povećana su u odnosu na početak izvještajnog razdoblja zbog nenaplaćenih potraživanja koja su dospjela tijekom 2024. godine.

Šifra 191 Rashodi budućih razdoblja

Rashodi budućih razdoblja odnose se na pretplatu za časopis Računovodstvo i financije s riznicom za 2025. godinu i zakup internetske domene za Centar za posjetitelje Medvedgrad za razdoblje od 1.1.2025. do 6.11.2029. godine.

Šifra 193 Kontinuirani rashodi budućih razdoblja

Kontinuirani rashodi budućih razdoblja na dan 31.12.2024. godine odnose se na plaću za prosinac 2024. godine u iznosu 60.804,02 eura i znatno su povećani u odnosu na stanje 1.1.2024. godine kada su uključivali plaću za prosinac 2023. godine u iznosu 37.739,92 eura.

Šifra 231 Obveze za zaposlene

Obveze za zaposlene na dan 31.12.2024. godine odnose se na obveze za plaću za prosinac 2024. godine i povećane su u odnosu na stanje 1. siječnja 2024. godine jer su povećani koeficijenti po pojedinim radnim mjestima sukladno Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) i Zakonu o plaćama u državnoj službi i javnim službama (NN 155/23). Na dan 31.12.2023. godine dva zaposlenika koristili su roditeljski dopust, a na dan 31.12.2024. godine roditeljski je dopust koristio jedan zaposlenk.

Šifra 232 Obveze za materijalne rashode

Obveze za materijalne rashode na dan 31. prosinca 2024. godine smanjene su u odnosu na 1. siječnja 2024. godine kada su uključivale i obveze za materijal i sirovine za novu nabavu suvenira.

Šifra 234 Obveze za financijske rashode

Obveze za financijske rashode na dan 31. prosinca 2024. godine smanjene su u odnosu na 1. siječnja 2024. godine i odnose se na obveze za usluge platnog prometa poslovnoj banci.

Šifra 239 Ostale tekuće obveze

Ostale tekuće obveze na dan 31. prosinca 2024. godine povećane su u odnosu na dan 1. siječnja 2024. godine i u nastavku je tablica s iskazanim vrijednostima po vrstama obveza.

|  |  |  |  |  |
| --- | --- | --- | --- | --- |
| Šifra | OPIS | stanje 1. siječnja | stanje 31. prosinca | indeks |
| 239 | Ostale tekuće obveze | 19.719,48 | 22.983,88 | 116,6 |
|   | Obveze za predujmove | 199,10 | 0,01 | - |
|   | Obveze za jamčevine | 17.877,07 | 17.877,07 | 96,8 |
|   | Obveze proračunskih korisnika za povrat u proračun | 1.642,31 | 5.106,80 | 310,9 |

Obveze proračunskih korisnika za povrat u proračun odnose se na povrat neutrošenih sredstava za materijalne rashode za 2024. godinu na izvoru financiranja 11, aktivnost A779021, a ista su vraćena u Državni proračun 24. siječnja 2025. godine u iznosu 5.000,00 eura i porez na dohodak po godišnjem obračunu za 2024. godinu u iznosu 106,80 eura.

Šifra 24 Obveze za nabavu nefinancijske imovine

Na dan 31. prosinca 2024. godine smanjene su obveze za nabavu nefinancijske imovine i odnose se na obveze za provođenje projekta ugradnje fotonaponske elektrane u Centru za posjetitelje Medvedgrad i uklanjanje invazivnih vrsta na području Parka prirode Medvednica.

Šifra 291 Odgođeno plaćanje rashoda

Na dan 31. prosinca 2024. godine iskazan je iznos od 297,54 eura za odgođeno plaćanje rashoda za obavljanje studentskih poslova za koje nije zaprimljen račun u 2024. godini.

Šifra 911 Vlastiti izvori

Vlastiti izvori na dan 31. prosinca 2024. godine smanjeni su u odnosu na stanje na dan 1. siječnja 2024. godine za izvršen ispravak vrijednosti nefinancijske imovine.

Šifra 9221 Višak prihoda poslovanja

Na dan 31. prosinca 2024. godine iskazan je višak prihoda poslovanja u iznosu od 214.295,64 eura.

Prema Odluci o usvajanju raspodjele rezultata iz 2023. godine, KLASA 352-01/24-01/15 URBROJ 251-510-04-24-2 usvojenoj na 4. sjednici Upravnog vijeća izvršen je prijenos viška prihoda poslovanja iz 2023. godine za pokriće manjka prihoda od nefinancijske imovine iz 2023. godine u iznosu 50.602,94 eura.

Šifra 9222 Manjak prihoda od nefinancijske imovine

Na dan 31. prosinca 2024. godine iskazan je manjak prihoda od nefinancijske imovine u iznosu od 159.700,05 eura koji je rezultat:

* ulaganja u nefinancijsku imovinu za uređenju zaštićenog kulturnog dobra „Rudarski vrt i Rudnik Zrinski“
* ulaganja u nefinancijsku imovinu za izradu projektne dokumentacije za rasvjetu špilje Veternica
* ulaganja za nefinancijsku imovinu za ugradnju solara u Centru za posjetitelje Medvedgrad
* ulaganja u nefinancijsku imovinu za redovno poslovanje Ustanove

Šifra 96 Obračunati prihodi poslovanja

Obračunati prihodi poslovanja a još ne naplaćeni na dan 31. prosinca 2024. godine iznose 2.689,71 eura i povećani su u odnosu na stanje 1. siječnja 2024. godine.

 Šifra 991 i 996 Izvanbilančni zapisi aktiva i pasiva

Na dan 31. prosinca 2024. godine izvršeno je evidentiranje izvanbilančnih zapisa aktive i pasive u iznosu od 181.877,16 eura.

U tablici je navedena pojedinačna specifikacija izvanbilančne evidencije po vrsti.

|  |  |  |  |  |
| --- | --- | --- | --- | --- |
| Šifra | OPIS | stanje 1. siječnja 2024. | stanje 31. prosinca 2024. | indeks |
| 991 i 996 | Izvanbilančni zapisi - aktiva = pasiva | 312.337,62 | 181.877,16 | 58,2 |
|   | Tuđa imovina dobivena na korištenje | 2.644,33 | 1.507,83 | 57,0 |
|   | Instrumenti osiguranja plaćanja | 309.693,29 | 180.369,33 | 58,2 |

Tuđa imovina dobivena na korištenje uključuje:

* 3 (tri) aparata za vodu;
* antena za prijem satelitskog internet signala;
* mrežni uređaj;
* samoposlužni i snack aparat u Centru za posjetitelje Medvedgrad
* 2 (dva) POS uređaja u Centru za posjetitelje Medvedgrad
* opremu po projektu „IPA 2009 – Nabava opreme za sustav nadzora zaštite prirode“ primljenu od Državnog inspektorata RH (sukladno čl.24. Zakona o izmjenama i dopunama Zakona o ustrojstvu i djelokrugu ministarstva i drugih središnjih tijela državne uprave NN 116/18 preuzeo je od bivšeg Ministarstva zaštite okoliša i energetike)
* poslovna zgrada na adresi Zagreb, Bliznec 70

Instrumenti osiguranja plaćanja uključuju sljedeće :

* primljeno jamstvo – zadužnice na iznos 29.972,00 eura
* primljeno jamstvo - bankarske garancije za otklanjanje nedostataka u jamstvenom roku sukladno projektu „Poboljšanje posjetiteljskog kapaciteta u svrhu održivog upravljanja Parkom prirode Medvednica“ u ukupnom iznosu od 150.397,33 eura

Šifra 00 Popis ugovornih odnosa i slično koji uz ispunjenje određenih uvjeta, mogu postati obveza ili imovina

Javna ustanova Park prirode Medvednica nema ugovornih obveza koji uz ispunjenje određenih uvjeta mogu postati obveza ili imovina.

Šifra 00 Popis sudskih sporova u tijeku

Javna ustanova Park prirode Medvednica nema sudskih sporova u tijeku, te nema nikakvog financijskog učinka koji može proisteći iz sudskog spora kao obveza ili imovina.

1. **Obrazac PR-RAS Izvještaj o prihodima i rashodima, primicima i izdacima**

**PRIHODI**

Šifra 632 Pomoći od međunarodnih organizacija te institucija i tijela EU

U 2024. godini primljena je pomoć u iznosu od 6.923,10 eura prema Zahtjevu za plaćanje br. 16 za projekt „Poboljšanje posjetiteljskog kapaciteta u svrhu održivog upravljanja Parkom prirode Medvednica“ KK.06.1.2.01.0012. Nakon više godina razmatranja prigovora Ustanove na Odluku o nepravilnosti IRR04 izdano je Rješenje Ministarstva regionalnog razvoja i fondova Europske unije dana 9. listopada 2023. godine, te je donesena Odluka IRR04 – Izmjena 01 od strane Središnje agencije za financiranje i ugovaranje programa i projekata Europske unije, KLASA:910-01/14-01/85, URBROJ:358-12-24-5431 od 4. ožujka 2024. godine kojom je utvrđeno kako nisu ostvareni konstitutivni elementi nepravilnosti, s obzirom da je utvrđeno da u konkretnom slučaju nije došlo do postupanja suprotnog pravu Unije ili nacionalnom pravu, te je Ustanovi izvršen povrat određene financijske korekcije u iznosu od 52.162,10 HRK/ 6.923,10 eura.

Šifra 634 Pomoći od izvanproračunskih korisnika

Pomoći od izvanproračunskih korisnika odnose se na uplate Fonda za zaštitu okoliša i energetsku učinkovitost. Tekuća pomoć odnosi se na uplatu Fondu prihvatljivih troškova za održavanje 2. znanstveno-stručnog skupa s međunarodnim sudjelovanjem „Zeleni dodir Medvednice“, a kapitalna pomoć se odnosi na uplatu Fondu prihvatljivih troškova za projekt „Šetnica Medvedgrad“.

Šifra 639 Prijenosi između proračunskih korisnika istog proračuna

U tekućoj godini primljeni su tekući i kapitalni prijenosi između proračunskih korisnika istog proračuna koji su primljeni od Zajedničkih sredstava parkova Hrvatske za izradu projektne dokumentacije za prihvatljivu rasvjetu u špilji Veternici i uklanjanje invazivnih vrsta te su smanjeni u odnosu na prethodnu godinu.

Šifra 6526 Ostali nespomenuti prihodi

Ostali nespomenuti prihodi povećani su u odnosu na prethodnu godinu i uključuju prihode po posebnim namjenama - ulaznice za Centar za posjetitelje Medvedgrad, rudnik Zrinski i špilju Veternicu u iznosu od 142.767,42 eura. U prethodnoj godini, zbog višemjesečnog zatvaranja Sljemenske ceste radi obnove, bio je onemogućen prilaz posjetitelja vozilima objektima rudnik Zrinski i Centar za posjetitelje Medvedgrad.

Šifra 661 Prihodi od prodaje proizvoda i roba i pruženih usluga

|  |  |  |  |  |
| --- | --- | --- | --- | --- |
| Šifra | OPIS | prethodna godina 2023. | tekuća godina 2024. | indeks |
| 661 | Prihodi od prodaje proizvoda i roba te pruženih usluga | 96.608,79 | 90.712,27 | 93,9 |
| 6614 | Prihodi od prodaje proizvoda i roba | 17.477,90 | 21.928,11 | 125,5 |
| 6615 | Prihodi od pruženih usluga | 79.130,89 | 68.784,16 | 86,9 |

Prihodi od prodaje proizvoda i roba obuhvaćaju prodaju suvenira i povećani su u odnosu na prethodnu godinu sukladno većoj količini suvenira na zalihi u tekućoj godini u odnosu na prethodnu.

Prihodi od pruženih usluga obuhvaćaju prihode od koncesijskih odobrenja sukladno Zakonu o zaštiti prirode (NN br. 80/13, 15/18, 14/19, 127/19, 155/23), edukativnih programa te ostalih aktivnosti koje se naplaćuju sukladno važećem cjeniku smanjeni su u odnosu na prethodnu godinu jer je smanjena gospodarska djelatnost na području Parka prirode Medvednica.

Šifra 6631 Tekuće donacije

U 2024. godini primljene su donacije Turističke zajednice grada Zagreba koje su djelomično financirale troškove za:

* projekt „Medvednica online“
* organiziranje Znanstveno stručnog skupa Zeleni dodir Medvednice
* izradu dvojezičnih (hrvatski/engleski) turističkih blok karata
* održavanje Međunarodne noći šišmiša i XVII. Srednjovjekovnih dana na Medvednici

Šifra 671 Prihodi iz nadležnog proračuna za financiranje redovne djelatnosti proračunskih korisnika

Iskazani prihodi primljeni od Državnog proračuna Republike Hrvatske za financiranje redovnog poslovanja Ustanove sukladno financijskom planu za 2024. godinu.

**RASHODI**

Šifra 311 Plaće (bruto)

Rashodi za plaće u tekućoj godini povećani su u odnosu za prethodnu godinu zbog povećanja koeficijenata sukladno Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) i Zakonu o plaćama u državnoj službi i javnim službama (NN 155/23).

Šifra 3211 Službena putovanja

Troškovi službenih putovanja u 2024. godini povećani su u odnosu na prethodnu godinu za više od 50%. Ukupan trošak službenih putovanja u 2024. godini iznosi 8.034,79 eura.

Šifra 3213 Stručno usavršavanje zaposlenika

Sukladno odredbama čl. 54. Zakona o radu (NN br. 93/14 i 127/17, 98/19, 151/22, 46/23, 64/23)) Ustanova je dužna radniku omogućiti školovanje, obrazovanje, osposobljavanje i usavršavanje u skladu s mogućnostima i potrebama rada.

Šifra 3227 Službena, radna i zaštitna odjeća i obuća

U prethodnoj godini nije bilo iskazanih rashoda za službenu, radnu i zaštitnu odjeću i obuću.

U tekućoj godini iskazani su rashodi za službenu, radnu i zaštitnu odjeću i obuću za nove zaposlenice u Centru za posjetitelje Medvedgrad.

Šifra 3232 Usluge tekućeg i investicijskog održavanja

U tekućoj godini smanjeni su rashodi za usluge tekućeg i investicijskog održavanja sukladno ugovorenim održavanjima objekata Centar za posjetitelje Medvedgrad, rudnik Zrinski, špilja Veternica i sjedište Ustanove.

Šifra 3233 Usluge promidžbe i informiranja

U tekućoj godini znatno su povećani rashodi za usluge promidžbe i informiranja te uključuju sljedeće:

* usluge promidžbe za projekt „Medvednica-online“ što je djelomično financirano od Turističke zajednice grada Zagreba
* tiskanje dvojezičnih (hrvatski/engleski) turističkih blok karata što je djelomično financirano od Turističke zajednice grada Zagreba s ciljem približavanja posjetiteljima
* pripreme za tisak i tiskanje „Plana upravljanja Parkom prirode Medvednica i pridruženim zaštićenim područjem ekološke mreže (PU 5000)“
* priprema i tisak knjige sažetaka za 2. Znanstveno-stručni skup „Zeleni dodir Medvednice“ financirano od Turističke zajednice grada Zagreba
* priprema za objavu na webu zbornika radova te promotivni materijal za organizaciju 2. znanstveno-stručnog skupa „Zeleni dodir Medvednice“ djelomično financirano od Fonda za zaštitu okoliša i energetsku učinkovitost
* oglašavanje u Oranž klubu za digitalne pretplatnike 24sata d.o.o. sukladno ugovoru o oglašavanju
* objave oglasa za natječaje za radno mjesto.

3236 Zdravstvene i veterinarske usluge

U tekućoj godini smanjene su zdravstvene i veterinarske usluge jer su u prethodnoj 2023. godini obavljeni zdravstveni pregledi zaposlenika Ustanove, a u tekućoj godini samo cijepljenje jednog zaposlenika.

Šifra 3238 Računalne usluge

Rashod za računalne usluge povećani su u tekućoj godini zbog uvođenja uredskog poslovanja i povećanja broja korisnika programskog rješenja tvrtke Libusoft cicom d.o.o.

Šifra 3239 Ostale usluge

U tekućoj godini povećane su ostale usluge zbog organiziranja 2. Znanstveno-stručnog skupa „Zeleni dodir Medvednice“ djelomično financirano od Fonda za zaštitu okoliša, obavljanja košnje i uklanjanja invazivnih i stranih vrsta na području Parka prirode Medvednica financirano od Zajedničkih sredstva parkova Hrvatske i povećanja cijena za usluge čuvanja imovine i osoba.

Šifra 3291 Naknade za rad predstavničkih i izvršnih tijela, povjerenstava i slično

U tekućoj godini povećani su rashodi za rad Upravnog vijeća Ustanove u odnosu na prethodnu godinu jer se Odlukom nadležnog ministra za zaštitu prirode o visini naknade za rad predsjednika i članova upravnih vijeća javnih ustanova za upravljanje nacionalnim parkovima i parkovima prirode, KLASA:352-02/2301/106, URBROJ: 517-10-2-23-1 od 19. srpnja 2023. godine, s primjenom od 1. kolovoza 2023. godine, novi iznosi naknada isplaćuju mjesečno. U 2024. godini održano je 16 sjednica.

Šifra 3292 Premije osiguranja

Premije osiguranja uvećane su u 2024. godinu u odnosu na prethodnu godinu za 60 %. Osiguranje AO i kasko vozila i dalje se ugovara temeljem okvirnog sporazuma i otvorenog postupka nabave koji provodi Središnji ured za središnju javnu nabavu, međutim usluge su poskupjele.

Šifra 3295 Pristojbe i naknade

U tekućoj godini plaćena je naknada za prijavu i revaluaciju za Europarc Federation u iznosu 3.500,00 € što je povećalo iznos rashoda u odnosu za prethodnu godinu.

Rashod naknade za zapošljavanje invalida početkom 2024. godine povećan je sa 140,00 € na 168,00 €.

Šifra 3299 Ostali nespomenuti rashodi poslovanja

Ostali nespomenuti rashodi poslovanja povećani su u odnosu na prethodnu godinu zbog povrata uplate od 6.923,10 eura Zajedničkim sredstvima parkova Hrvatske prema Zahtjevu za plaćanje br. 16 za projekt „Poboljšanje posjetiteljskog kapaciteta u svrhu održivog upravljanja Parkom prirode Medvednica“ KK.06.1.2.01.0012. i smanjenja konačne stope pretporeza poreza PDV-a za 2024. godinu. Obzirom da je Ustanova potraživala sredstva za nadoknadu financijske korekcije temeljem Odluke IRR04, ista sredstva su dobivena temeljem Odluke o dodjeli sredstava, KLASA:612-07/17-09/27, URBROJ: 517-05-2-1-21-29, od 3. ožujka 2021. godine iz Zajedničkih sredstava parkova Hrvatske. Kako je poništena Odluka o nepravilnosti ista sredstva morala su se vratiti u Državni proračun radi izbjegavanja dvostrukog financiranja.

Šifra 3691 Tekući prijenosi između proračunskih korisnika istog proračuna

Stavka uključuje obvezu uplate 3% primljenih sredstava sukladno Pravilniku o mjerilima i načinu korištenja nenamjenskih donacija i vlastitih prihoda javnih ustanova koje upravljaju nacionalnim parkovima i parkovima prirode (NN 111/2022) na ostvarene prihode od pružanja usluga i ostalih prihoda po posebnim propisima (prihodi od ulaznica).

Šifra X001 Višak prihoda poslovanja

U tekućoj godini iskazan je višak prihoda poslovanja u iznosu od 4.464,57 eura i smanjen je u odnosu na prethodnu godinu.

Šifra 92211 Višak prihoda poslovanja – preneseni

Višak prihoda poslovanja – preneseni na dan 31.12.2024. godine iznosi 222.356,07 eura.

Šifra 4113 Ostala prirodna materijalna imovina

U tekućoj godini povećan je iznos za ulaganja u ostalu prirodnu materijalnu imovinu jer je izvršeno ulaganje temeljem ugovora o uređenju zaštićenog kulturnog dobra „Rudarski vrt i Rudnik Zrinski“ čiju izradu sufinancira Grad Zagreb.

Šifra 4126 Ostala nematerijalna imovina

U tekućoj godini značajno je smanjen iznos za nabavu ostale nematerijalne imovine u odnosu na prethodnu godinu.

U tekućoj godini nabavljena je ostala nematerijalna imovina:

* glavni projekt arhitektonskog dijela za FN elektranu u Centru za posjetitelje Medvedgrad financirano od Zajedničkih sredstava parkova Hrvatske
* dokumentacija sustava rasvjete i zvukova u špilji Veternica financirano od Zajedničkih sredstava parkova Hrvatske
* studija izvodljivosti s analizom troškova za projekt „Šetnica Medvedgrad“ financirano od Fonda za zaštitu okoliša i energetsku učinkovitost.

Šifra 4214 Ostali nespomenuti građevinski objekti

U tekućoj godini u odnosu na prethodnu godinu, u kojoj nije bilo ulaganja u nespomenute građevinske objekte za isto izvještajno razdoblje, izvršeno je ulaganje u izgradnju integrirane fotonaponske elektrane na Centru za posjetitelje Medvedgrad.

Šifra 4221 Uredska oprema i namještaj

U tekućoj godini povećani su rashodi za nabavu uredske opreme i namještaja te su za potrebe redovnog poslovanja nabavljena računala, printer i ormar.

Šifra 4223 Oprema za održavanje i zaštitu

U tekućoj godini iskazan je iznos za ulaganja u opremu za održavanje i zaštitu jer je izvršeno ulaganje temeljem ugovora o uređenju zaštićenog kulturnog dobra „Rudarski vrt i Rudnik Zrinski“ čiju izradu sufinancira Grad Zagreb.

Šifra 4225 Instrumenti, uređaji i strojevi

U tekućoj godini smanjeni su rashodi za nabavu instrumenata, uređaja i strojeva i najvećim dijelom odnose se na opremanje špilje Veternice.

Šifra 4227 Uređaji, strojevi i oprema za ostale namjene

U tekućoj godini povećani su rashodi za ulaganja u uređaje, strojeve jer je izvršeno ulaganje u informacijske ploče na uređenju „Rudarskog vrta i Rudnika Zrinski“.

Šifra 4242 Umjetnička djela

U tekućoj godini smanjeni su rashodi za umjetnička djela i odnose se na ulaganje u umjetničko djelo (skulptura rudara) na uređenju „Rudarskog vrta i Rudnika Zrinski“.

Šifra 426 Ulaganja u nematerijalnu imovinu

U tekućoj godini iskazani su rashodi za ulaganja u računalne programe za novo nabavljena računala i ostalu nematerijalnu proizvedenu imovinu na uređenju „Rudarskog vrta i Rudnika Zrinski“.

Šifra Y002 Manjak prihoda od nefinancijske imovine

U tekućoj godini iskazan je manjak prihoda od nefinancijske imovine u iznosu od 172.258,23 eura koji je rezultat nabave nefinancijske imovine iz prihoda od poslovanja iz tekuće godine i prenesenog prihoda od poslovanja iz prethodnih godina.

Šifra 92212 Višak prihoda od nefinancijske imovine-preneseni

U 2024. godini iskazan je višak prihoda od nefinancijske imovine – preneseni u iznosu 33,18 eura za prijenos nefinancijske imovine za poklon poslovnom partneru jedne knjige Monografija parkovi Hrvatske.

1. **Obrazac RAS-funkcijski Izvještaj o rashodima prema funkcijskoj klasifikaciji**

U izvještaju o rashodima prema funkcijskoj klasifikaciji iskazani su svi rashodi na šifri 054 Zaštita bioraznolikosti i krajolika.

1. **Obrazac PRVRIO Izvještaj o promjenama u vrijednosti i obujmu imovine i obveza**

Šifra P003 Proizvedena dugotrajna imovina

U 2024. godini smanjena je proizvedena dugotrajna imovina u iznosu od 823,86 eura sukladno Odluci o rashodovanju nefinancijske imovine.

1. **Obrazac Obveze Izvještaj o obvezama**

Šifra V001 Stanje obveza 1. siječnja

Na stavci su iskazane nepodmirene obveze za plaću za mjesec prosinac 2023. godine, režijski troškovi za prosinac 2023. godine s rokom dospijeća manjim od 30 dana, obveze za primljeni predujam, obveze za primljene jamčevine i obveze za povrat u proračun neutrošenih sredstava za materijalne rashode za 2023. godinu na izvoru financiranja 11, aktivnost A779000.

Šifra V007 Stanje dospjelih obveza na kraju izvještajnog razdoblja

Na kraju izvještajnog razdoblja iskazane su dospjele obveze u iznosu 199,08 eura, a odnose na račun Terrakom d.o.o. koji je primljen putem sustava e-računa za državu 8. siječnja 2025. godine sa rokom dospijeća 15. prosinca 2024. godine.

Šifra V009 Stanje nedospjelih obveza na kraju izvještajnog razdoblja

Na stavci su iskazane nedospjele obveze u iznosu 114.935,55 eura , a odnose se na sljedeće:

|  |  |  |
| --- | --- | --- |
| Šifra | OPIS | stanje 31. prosinca 2024. |
|  | Međusobne obveze subjekata općeg proračuna | 5.106,80 |
|   | Obveze za zaposlene | 59.325,73 |
|   | Obveze za materijalne rashode | 14.761,09 |
|   | Obveze za financijske rashode | 108,88 |
|   | Obveze za predujmove | 0,01 |
|   | Obveze za jamčevine | 17.877,07 |
|   | Obveze za nabavu nefinancijske imovine | 17.755,97 |
| V009 | Ukupno : | **114.935,55** |

Obveze za jamčevine u iznosu od 17.877,07 eura odnose se na sljedeća jamstva:

|  |  |  |  |  |  |
| --- | --- | --- | --- | --- | --- |
| Red. br. | Broj ugovora | Naziv dobavljača | Predmet ugovora | Iznos jamstva € | Vrsta jamstva |
| 1 | CPM-08/2018 | Prospekt d.o.o. | jamstvo za otklanjanje nedostataka | 2.132,26 € | novčani polog, izvod br. 166/2018 |
| 2 | MV-01/2019 | Gašparić auto | jamstvo za otklanjanje nedostataka | 9.341,81 € | novčani polog, izvod br. 103/2020 |
| 3 | CPM-28/2021 | Intis d.o.o. | jamstvo za otklanjanje nedostataka | 3.048,64 € | novčani polog, izvod br. 102/2021 |
| 4 | CPM-28/2022 | Intis d.o.o. | jamstvo za otklanjanje nedostataka | 0,93 € | novčani polog, izvod br. 102/2021 |
| 5 | CPM-29/2023 | RAO d.o.o. | jamstvo za otklanjanje nedostataka | 3.353,43 € | novčani polog, izvod br. 103/2021 |
|  |  |  | Ukupno : | 17.877,07 € |  |

U Zagrebu 28. siječnja 2025. godine

R a v n a t e lj i c a :

 dr.sc. Marina Popijač